stanford-oval/wikipedia huggingface dataset:
סולידריות חברתית
לכידות חברתית ברשתות חברתיות

לכידות חברתית ברשתות חברתיות היא ביטוי מודרני של סולידריות חברתית, כפי שמציג מחקרם של הופר ואוברט (2013). במסגרת הסולידריות החברתית הרחבה יותר, המושג לכידות ברשתות חברתיות באה לידי ביטוי בשני מנגנונים עיקריים. המנגנון הראשון הוא הון מגשר אשר מקביל לסולידריות אוניברסלית, המתבטאת בקשרים חלשים בין קבוצות או קהילות שונות בחברה המספקים גישה למידע מגוון. ברשתות חברתיות, עוקבים מהווים מקור עיקרי להון זה. הון מגשר מתייחס לחשיפה למגוון דעות מעבר לקבוצה החברתית המיידית, שיתוף מידע עם קהל רחב המדגיש ערכים משותפים ותמיכה בסוגיות חברתיות רחבות. המנגנון השני הוא הון מלכד, המקביל לסולידריות קבוצתית, המתבטאת בקשרים חזקים היוצרים תחושת שייכות. ברשתות חברתיות, נעקבים הם המשתמשים שאחריהם עוקבים ברשתות החברתיות והם משמשים כמקור להון מלכד על ידי חיזוק קשרים בתוך הקבוצות החברתיות שאליהם הם שייכים ומהווים מקור עיקרי להון זה. הון מלכד מתייחס לחיזוק קשרים עם בעלי דעות דומות, יצירת קהילות וירטואליות סביב מאבקים משותפים ותמיכה הדדית בתוך הקבוצה. לכידות חברתית, כביטוי של סולידריות, מושפעת מאסטרטגיות אישיות בניהול קשרים ואינטראקציות בפלטפורמות החברתיות. משתמשים יכולים לטפח סולידריות רחבה (הון מגשר) או ממוקדת (הון מלכד). אתגרים לסולידריות כוללים היווצרות הקצנת דעות. עם זאת, רשתות חברתיות מציעות פוטנציאל לחיזוק סולידריות חברתית באמצעות איזון בין חשיפה למגוון דעות לבין חיזוק זהויות קבוצתיות. הבנת אינטראקציות ודינמיקות אלו נחוצות לפיתוח אסטרטגיות לחיזוק סולידריות חברתית בעידן הדיגיטלי, ולהערכה של השפעת רשתות חברתיות על מבנים חברתיים רחבים יותר כמו תנועות חברתיות גלובליות, קמפיינים למען צדק חברתי או הפצת מידע במצבי חירום.
ראו גם

ערבות הדדית
הערות שוליים

↑  אושרה רשימת מונחים גדולה בחקר החברה (סוציולוגיה) (טבת תשע"ו, דצמבר 2015), באתר האקדמיה ללשון העברית, ‏31 בדצמבר 2015
↑  Matthias Hofer, Viviane Aubert, Perceived bridging and bonding social capital on Twitter: Differentiating between followers and followees, Computers in Human Behavior 29, 2013-11-01, עמ' 2134–2142 doi: 10.1016/j.chb.2013.04.038
| --- | --- |
בקרת זהויות :  NLI: 987007556084805171  BNE: XX528650  BnF: cb119511608 (data)  GND: 4055429-6  HDS: 043697  LCCN: sh85124641  LNB: 000089953  NKC: ph125831 
שלט במג'דל שמס במהלך מלחמת חרבות ברזל לאחר פגיעת הרקטה ב-27 ביולי 2024
אנטמן (סרט)

ערך זה עוסק בסרט גיבורי-על של אולפני מארוול מ-2015 בהתבסס על הקומיקס "איש הנמלה". אם התכוונתם למשמעות אחרת, ראו .
| --- | --- |
 כרזת הסרט בישראל
 מבוסס על:  איש הנמלה (קומיקס)
 בימוי:  פייטון ריד
 הופק בידי:  קווין פייגי
 תסריט:  אדגר רייט, ג'ו קורניש (תסריט) אדם מקיי, פול ראד (שכתוב)
 עריכה:  דן לבנטל, קולבי פארקר ג'וניור 
 שחקנים ראשיים:  פול ראד מייקל דאגלס אוונג'לין לילי קורי סטול מייקל פניה
 מדבבים:  טום קני (Hideous Rabbit) 
 מוזיקה:  כריסטוף בק 
 צילום:  ראסל קרפנטר 
 מדינה:  ארצות הברית 
 חברת הפקה:  אולפני מארוול 
 חברה מפיצה:  סרטי אולפני וולט דיסני
 שיטת הפצה:  וידאו על פי דרישה 
 הקרנת בכורה:  ארצות הברית 17 ביולי 2015 ישראל 16 ביולי 2015
 משך הקרנה:  117 דק' 
 שפת הסרט:  אנגלית 
 סוגה:  סרט פעולה, סרט הרפתקאות, סרט גיבורי-על, סרט מדע בדיוני, סרט קומדיה 
 מקום התרחשות:  סן פרנסיסקו, אי המטמון, Quantum Realm 
 תקציב:  $130,000,000
 הכנסות:  $519,311,965
 הכנסות באתר מוג'ו:   antman
 פרסים:  פרס סאטורן לסרט קולנוע מבוסס קומיקס הטוב ביותר 
 סרט קודם:  כרונולוגית (MCU): "הנוקמים: עידן אולטרון"
 סרט הבא:  כרונולוגית (MCU): "קפטן אמריקה: מלחמת האזרחים" כרונולוגית מבחינה עלילתית: "אנטמן והצרעה"
 אתר רשמי
 דף הסרט ב־IMDb
 
אנטמן (באנגלית: Ant-Man, תרגום חופשי לעברית: איש הנמלה) הוא סרט גיבורי-על אמריקאי בלייב אקשן מ-2015, ובהפקה מבית אולפני מארוול. הסרט בוים על ידי פייטון ריד, ונכתב על ידי אדגר רייט, ג'ו קורניש, אדם מקיי ופול ראד. הסרט מבוסס על קומיקס בשם "איש הנמלה" של חברת מארוול קומיקס, ומהווה חלק מהיקום הקולנועי של מארוול, כשהוא מסיים את השלב השני בו.
שחקנים ודמויות

פול ראד - סקוט לאנג/איש הנמלה/האיש הענק: פורץ ידוע לשמצה החוזר למוטב וזוכה לחליפה מיוחדת המאפשרת לו להתכווץ או לגדול בקנה מידה ולתקשר עם נמלים.
מייקל דאגלס - האנק פים: בעלה של ג'אנט ואן דיין ואביה של הופ ואן דיין, פיזיקאי וחוקר חרקים העומד מאחורי טכנולוגיית "חלקיקי פים" המאפשרת כיווץ גוף ותקשורת עם נמלים, מייסד חברת "פים טכנולוגיות" וסוכן לשעבר בארגון הביון "S.H.I.E.L.D.‎" אשר שימש כ"איש הנמלה" המקורי ומהווה למנטור עבור לאנג.
אוונג'לין לילי - הופ ואן דיין: ביתם של האנק פים וג'אנט ואן דיין, אשת עסקים הזוכה לחליפה מיוחדת, אשר במקור הייתה שייכת לאימה, המאפשרת לה להתכווץ ולתקשר עם נמלים, וכן גם להתעופף בעזרת כנפיים ביולוגיות.
קורי סטול - דארן קרוס: יו"ר ומנכ"ל חברת "פים טכנולוגיות" השואף לשחזר את טכנולוגיית "חלקיקי פים" ולשווקה לארגון "הידרה".
מייקל פניה - לואיס: חברו הטוב ביותר של לאנג, שותפו לשעבר לתא בכלא וחבר בצוותו.
ג'ודי גריר - מגי: גרושתו של לאנג.
בובי קנאבלי - פקסטון: קצין משטרה, בן הזוג של מגי.
קליפורד ג'וזף הריס ג'וניור - דייב: חברו של לואיס.
דייוויד דסטמלצ'יאן - קורט: חברו של לואיס.
אנתוני מאקי - סם וילסון/פלקון: חבר בצוות גיבורי-העל "הנוקמים".
אבי ריידר פורטסון גילמה את דמותה של קאסי, ביתם המשותפת של מגי וסקוט. ג'ון סלאטרי והיילי אטוול הופיעו בקמע כהאוורד סטארק ופגי קרטר, בהתאמה. גם סטן לי הופיע בקמע, כמוזג בבר. כריס אוונס וסבסטיאן סטן הופיעו גם הם בקמע, בסצנה שלאחר הכתוביות, כסטיב רוג'רס/קפטן אמריקה ובאקי ברנס/חייל החורף, בהתאמה.
הפקה > פיתוח

פיתוח הסרט החל עוד בשנות ה-80, כאשר סטן לי דחף בפני "New World Entertainment", חברת האם של מארוול קומיקס בזמנו, ליצור סרט אודות דמותו של איש הנמלה. בשנת 2000, נפגש הווארד סטרן עם ראשי אולפני מארוול, מתוך כוונה לרכוש את הזכויות להפקת סרט אודות איש הנמלה. הפגישה עם סטרן כשלה, ובמאי של אותה השנה מארוול הכריזו כי הם מכרו את זכויות הפקת הסרט לחברת "Artisan Entertainment". מאז המכירה לא הוכרזו פרטים בדבר הפקת הסרט, עד שבשנת 2003 אדגר רייט וג'ו קורניש שלחו ל-Artisan Entertainment טיוטת תסריט, אך הם דחו אותה, מכיוון שהיא לא הייתה כתובה בסגנון אותו הם רצו להפיק. שנה לאחר מכן, ב-2004, Artisan Entertainment ויתרו על זכויות הסרט, והחזירו אותן לאולפני מארוול, ובאפריל 2006 שכרו אלו את רייט וקורניש לכתוב עבורם תקציב חדש, בתמיכה תקציבית של כ-$525,000,000.
בכנס קומיק-קון שנערך בשנת 2006, סיפר רייט כי הוא מעוניין לכלול בסרט גם את הנרי פים וגם את סקוט לאנג כאיש הנמלה, ולהביא את הסיפור של שניהם, מנקודות זמן מקבילות. העבודה על התסריט נמשכה גם ב-2007 וגם ב-2008, כשבמשך כל הזמן נשאר אותו בסיס סיפור. בפברואר 2010 רמז סטן לי כי הפקת הסרט מוכנה להתחיל, אך עוד באותו השבוע הדגיש רייט בריאיון לערוץ "E!‎" כי הפקת הסרט אינה עומדת להתחיל, וכי היא אף נמצאת בעיכוב, היות שאולפני מארוול העדיפו להתמקד בסרטים אחרים אודות דמויות מוכרות ופופולריות יותר. עוד באותה שנה, במהלך כנס קומיק-קון, הדגיש רייט כי הוא אינו מעוניין שהסרט ייקח חלק ביקום הקולנועי של מארוול, וכי הוא רוצה שהוא יהיה סרט לעצמו.
במאי 2012 אמר קווין פייגי, יו"ר אולפני מארוול, כי "ההפקה קרובה מתמיד", וביולי של אותה שנה, כחלק מכנס קומיק-קון, סיפר רייט כי אף הופקו כמה קטעי מבחן, שהוקרנו בפני כמה קבוצות מצומצמות שארגנו האולפנים. באוקטובר של אותה שנה, לאחר פיתוח ממושך, הכריזה חברת וולט דיסני, חברת האם של מארוול קומיקס, כי שם הסרט יהיה "Ant-Man", וכי הוא ייצא ב-6 בנובמבר 2015.
בינואר 2013, בניגוד למה שאמר רייט, פייגי ציין כי הסרט ייקח חלק ביקום הקולנועי של מארוול. ארבעה חודשים לאחר מכן, במאי, פייגי אמר כי התסריט יצטרך לעבור שכתוב שיתאים אותו ליקום הקולנועי של מארוול, היות שזה נכתב עוד לפני 2008, כאשר הוא החל עם "איירון מן". ביולי ציין רייט כי הפקת הסרט תידחה על מנת שהוא יוכל להשלים את של "סוף העולם", ומעט מאוחר יותר נקבעו תחילת צילומי הסרט לאמצע/סוף 2014, וליהוקיו לסוף 2013. בספטמבר הודיעה חברת וולט דיסני כי היא מקדימה את יציאת הסרט ל-31 ביולי 2015, במקום 6 בנובמבר.
הפקה > פרה-פרודקשן וצילומים

ב-14 באוקטובר 2013 דווח כי השחקנים ג'וזף גורדון-לוויט ופול ראד נשקלים לגלם את דמותו של אנטמן, אך עוד ביום שלמחרת גורדון-לוויט דחה את השמועה, ואמר כי הוא לא ייקח חלק בסרט. בסופו של דבר, ב-13 בינואר 2014, הוכרז כי פול ראד הוא השחקן שנבחר לגלם את דמותו של אנטמן, במקביל להכרזה כי מייקל דאגלס נבחר לגלם את דמותו של הנרי פים. בהמשך, הוכרז כי גם מייקל פניה, אוונג'לין לילי וקורי סטול לוהקו לסרט.
ב-23 במאי 2014 הוכרז כי אדגר רייט פרש מהעבודה על הסרט, בשל חילוקי דעות בינו לבין אולפני מארוול אודות חזונו של הסרט. חודש לאחר מכן, ביוני, הוכרז כי פייטון ריד ישמש כמחליפו של רייט, וכי אדם מקיי ישכתב את התסריט. מאוחר יותר, ציין מקיי כי הוא שכתב את התסריט באופן ניכר, וכי פול ראד עזר לו בכך. בנוסף, צוין כי אף על פי השכתוב הניכר, נשמר הבסיס אותו כתבו רייט וג'ו קורניש.
תחילת צילומי הסרט נקבעו ל-18 באוגוסט 2014, ואלו החלו בתאריך זה בסן פרנסיסקו. בסוף ספטמבר הצילומים עברו למחוז פאייט שבג'ורג'יה. בסופו של דבר, צילומי הסרט תמו בדצמבר. כמו גם, יציאת הסרט הוקדמה ל-17 ביולי 2015.
פסקול

בפברואר 2014 הוכרז כי סטיבן פריס הוא זה שיכתוב את הפסקול. עם זאת, במאי של אותה שנה הוא עזב את הפרויקט. בינואר 2015, כריסטוף בק נבחר לתפקיד. הפסקול יצא ב-17 ביולי בעותק דיגיטלי, וב-7 באוגוסט בעותק פיזי.
| Ant-Man> מס' | Ant-Man> שם | Ant-Man> משך | Ant-Man>  | Ant-Man>  | Ant-Man>  | Ant-Man>  | Ant-Man>  | Ant-Man>  | Ant-Man>  |
| --- | --- | --- | --- | --- | --- | --- | --- | --- | --- |
| 1. | Theme from Ant-Man  | 2:46 |  |  |  |  |  |  |  |
| 2. | Honey, I Shrunk Myself  | 2:29 |  |  |  |  |  |  |  |
| 3. | Escape from Jail  | 1:51 |  |  |  |  |  |  |  |
| 4. | Ant 247  | 1:13 |  |  |  |  |  |  |  |
| 5. | Paraponera Clavata  | 1:24 |  |  |  |  |  |  |  |
| 6. | San Francisco, 1987  | 2:37 |  |  |  |  |  |  |  |
| 7. | I'll Call Him Antony  | 2:50 |  |  |  |  |  |  |  |
| 8. | Tiny Telepathy  | 2:02 |  |  |  |  |  |  |  |
| 9. | First Mission  | 3:23 |  |  |  |  |  |  |  |
| 10. | Signal Decoy  | 0:51 |  |  |  |  |  |  |  |
| 11. | Old Man Have Safe  | 2:25 |  |  |  |  |  |  |  |
| 12. | Pym's Lab  | 1:26 |  |  |  |  |  |  |  |
| 13. | Antfiltration  | 1:20 |  |  |  |  |  |  |  |
| 14. | Your Mom Died a Hero  | 2:03 |  |  |  |  |  |  |  |
| 15. | Scott Surfs on Ants  | 1:11 |  |  |  |  |  |  |  |
| 16. | The Water Main  | 1:14 |  |  |  |  |  |  |  |
| 17. | CrossTech Break-In  | 1:47 |  |  |  |  |  |  |  |
| 18. | Into the Hornet's Nest  | 3:00 |  |  |  |  |  |  |  |
| 19. | Become the Hero  | 1:52 |  |  |  |  |  |  |  |
| 20. | Insecticide  | 2:51 |  |  |  |  |  |  |  |
| 21. | A Center for Ants!‎  | 1:15 |  |  |  |  |  |  |  |
| 22. | Cross Gets Cross  | 1:52 |  |  |  |  |  |  |  |
| 23. | Fight of the Bumblebee  | 1:44 |  |  |  |  |  |  |  |
| 24. | Ants on a Train  | 1:43 |  |  |  |  |  |  |  |
| 25. | Small Sacrifice  | 3:36 |  |  |  |  |  |  |  |
| 26. | About Damn Time  | 0:39 |  |  |  |  |  |  |  |
| 27. | Tales to Astonish!‎  | 1:47 |  |  |  |  |  |  |  |
| משך כולל: | משך כולל: | 1:05:20 |  |  |  |  |  |  |  |
ביקורת

אתר הסקירה "Rotten Tomatoes" העניק לסרט ציון של 80% עם ציון ממוצע של 6.8/10 בהתבסס על 227 ביקורות (181 "טריות" ו-46 "רקובות"). אתר הסקירה "Metacritic" העניק לסרט ציון של 64 עם ציון ממוצע של 8.1/10 בהתבסס על 43 ביקורות (27 חיוביות ו-16 שליליות). באתר "CinemaScore" ניתן לסרט ציון "A+‎" ("מצוין"/"מעולה").
דורון פישלר מאתר "וואלה" ביקר את הסרט לחיוב, וכתב כי ”הבדיחות בטיימינג הנכון... פול ראד חביב מאוד... קטעי האקשן נחמדים...”, אם כי מנגד גם הוסיף שהוא ”סרט שגרתי ושכיח למדי בז'אנר גיבורי העל”, וציין כי אם ואדגר רייט היה מביים את הסרט, הוא היה יכול להיות טוב יותר, אך חזר וציין כי גם בבימויו של פייטון ריד הסרט עדיין טוב. דני לרנר מאתר "Nrg" ביקר גם הוא את הסרט לטובה, וכתב כי הוא ”מוסיף רעננות ליומרנות שוברי הקופות של הקיץ הנוכחי”. אלון רוזנבלום מאתר "מולטיוורס" ביקר גם הוא את הסרט לטובה, וכתב כי הוא ”סרט מהנה עם כמה הברקות, הומור נהדר, אפקטים מצויינים וקטעי אקשן מלאי דמיון”.
המשך

באוקטובר 2015, הכריזו אולפני מארוול כי המשך ייצא ב-6 ביולי 2018, וכי שמו יהיה "אנטמן והצרעה". פייטון ריד צפוי לשוב למלאכת הבימוי. כמו גם, פול ראד ישוב לגלם את דמותו של איש הנמלה ואוונג'לין לילי תשוב לגלם את דמותה של הופ ואן דיין.
קובנטרי סיטי

מועדון הכדורגל קובנטרי סיטי (באנגלית: Coventry City Football Club), הידוע בכינויו 'תכולי השמים' (The Skyblues), הוא מועדון כדורגל אנגלי המשחק בצ'מפיונשיפ, ומייצג את העיר קובנטרי.
אצטדיון

קובנטרי סיטי החלה לשחק באצטדיון הייפילד רוד ב-1899, אף שזכות הבעלות על הקרקע נרכשה רק בשנת 1937. ב-1940 המגרש הופצץ על ידי גרמניה, וב-1968 חלק עיקרי ממנו נשרף עד היסוד. ב-1983 הייפילד רוד הוסב לאצטדיון האנגלי הראשון הכולל מקומות ישיבה בלבד - 25,000 במספר. המשחק האחרון אי פעם ששוחק בהייפילד רוד התקיים ב-30 באפריל 2005, עת ניצחה קובנטרי את דרבי קאונטי בתוצאה 2–6.
ב-1998 הוחלט, במשותף עם עיריית קובנטרי, על עזיבת הייפילד רוד לטובת אצטדיון אחר במיקום שונה בעיר. התכנון המקורי דיבר על אצטדיון בן 40,000 מושבים שיהיה מוכן עד לעונת 2001/02, אלא שתקלות שונות הביאו לצמצום מספר המקומות ל-32,000 כמו גם להארכת מועד סיום הפרויקט - עונת 2005/06. האצטדיון החדש, ריקו ארנה (על-שם חברת "ריקו", ששילמה 10,000,000 ליש"ט בקירוב תמורת החסות), כולל גם אזור קניות, קזינו, אולם תצוגה ואולם הופעות.
סגל שחקנים

נכון ל-11 בספטמבר 2022
סגל שחקנים > שחקנים מפורסמים

קרייג בלאמי
דיון דבלין
רובי קין
גארי מקאליסטר
סטיב אוגריזוביץ'
סטוארט פירס
סיריל רג'יס
סטיב סטונטון
לזלי ג'ונס
תארים

גביע ה-FA:‏ 1986/1987
מגן הקהילה (סגנות) : 1987/1988
הילדים מגבעת נפוליאון

| --- | --- |

עטיפת הספר "הילדים מגבעת נפוליאון"
 סוגה:  דרמה, מתח
 יוצרים:  שלמה משיח
 בימוי:  גידי דר  גור בנטביץ'
 שחקנים:  יון תומרקין  דרור זיו  רז פלטו  דנה בובליל  נטע אטיאס  רוני נדלר  מתי סרי  צחי גראד  הרן שגיא  גיליה שטרן  אלכס לין (עונה ראשונה) שמעון כהן
 ארץ מקור:  ישראל ישראל
 שפות:  עברית 
 מספר עונות:  3
 מספר פרקים:  33
 הפקה
 חברת הפקה:  מעגלות
 מוזיקה:  חיים פרנק אילפמן (עונה ראשונה ושנייה) יונתן בר גיורא (עונה שלישית)
 אורך פרק:  דקות 25–30 דקות
 שידור
 רשת שידור:  ערוץ הילדים
 תקופת שידור מקורית:  25 בדצמבר 2001 – 10 ביולי 2004
 קישורים חיצוניים
 דף התוכנית ב-IMDb
 
"הילדים מגבעת נפוליאון" היא סדרת דרמה ישראלית לנוער ששודרה בין השנים 2001–2004 בערוץ הילדים במשך שלוש עונות.
עלילה

פרק זה טעון עריכה. אנא תרמו לוויקיפדיה . ייתכן שתמצאו פירוט בדף השיחה. הסיבה היא: הפסקאות לא כתובות בצורה אנציקלופדית.
הסדרה עוקבת אחר קבוצת בני-נוער הרפתקנית אשר פותרת תעלומות ופשעים, ומתאספת בגבעת נפוליאון שברמת גן. לסדרה היו שלוש עונות שכל אחת מהן כללה 11 פרקים. הסיפור מסופר דרך נקודת מבטו של עידו (יון תומרקין), בנם של אבי, צייר מתוסכל (הרן שגיא), ודפנה, משווקת סדנאות רוחניות (גיליה שטרן), ולרוב הוא גם זה שמפצח את התעלומות.
עלילה > עונה ראשונה

בדרכו משדה התעופה נשדד "פסל כף-היד", חלק מפסל זהב עתיק, שהושאל מבריטניה לצורך תערוכה במוזיאון ישראל. את הפסל אבטחו מיכאל, אבא של יובל, ועופר, מאבטח חדש אשר נהג ברכב בודד יחד איתו. במהלך הנסיעה עצרו השניים לדרישתו של מיכאל ולמורת רוחו של עופר מכיוון שמולם עמד רכב, ומאחוריו אדם פצוע. לאחר הירידה מן הרכב נקלעו השניים למארב, במהלכו נורה עופר, ומתעלף מיכאל.
עופר הועבר לאשפוז בבית החולים ללא הכרה ומיכאל  נעצר בחשד להיותו שותף לשוד. את חשדם של החוקרים מחזקת העובדה שמיכאל ערך זה עתה חגיגת בר מצווה יוקרתית לבנו, כפי המתגלה בקלטת שנמצאה בביתו במהלך חיפוש, וזאת אף על פי שמצבו הכלכלי אינו מאפשר זאת. בניסיון לעזור ליובל, מגיעים תומר ועידו, חבריו לכיתה, לזירת הפשע.
בסוף העונה, עופר שב להכרתו, אך נפטר לאחר כמה שעות, ותעלומת פסל כף היד לא נפתרה מעולם. מיכאל משוחרר ממעצר לאחר שצחייק, אשר איתו הימר מיכאל, אישר את גרסתו של מיכאל לפיה זכה בכסף במהלך משחק הימורים.
עלילה > עונה שנייה

בעונה השנייה ניסו חברי הקבוצה לפצח היכן נמצא דוקטור אלישע בלוך (גל זייד), מדען שיצר בעבודתו גלולה נגד עישון בשם ״זיפו 8״, אך כאשר גילו זאת, הוא פוטר מעבודתו.
אך בלוך המשיך לייצר גלולה זו בביתו בסודיות ובפרנואידיות עד שנחטף על ידי אדם בשם מיקי מאוס אשר רצה את הדיסק עם הנוסחאות אשר קשורות לגלולה.
בעונה זו הצטרפו דמויות חדשות, ונוצרו קשרים שונים בין הדמויות.
עלילה > עונה שלישית

בעונה השלישית החבורה עברה לגור במהלך החופש ב"זולה" החדשה באולפן של בוננזה, אחיו של תומר. אבי אביו של עידו פורש מעבודתו כצייר ומקים להקה בשם ״אבי והקמטים״. בו זמנית בורח הפסנתרן, סרגיי הורוביץ (פיני טבגר) מפושעים שרוצים להקליט אותו מנגן יצירות שמעולם הוא לא הוציא לאור ולמכור את זה, סרגיי הוא הומלס רוסי שאינו דובר עברית, המתגלה כנכדו של סרגיי רחמנינוב.
עונה זו מבוססת בחלקה על פרק בשם "הפסנתר" בתוכנית שערורייה, גם היא מאת היוצר שלמה משיח.
פרסים

הסדרה זכתה בשני פרסי האקדמיה לטלוויזיה בקטגוריית סדרות ילדים ונוער.[דרוש מקור] לסדרה יצאו ספר המגולל את עלילת הסדרה של שתי העונות הראשונות.
דמויות ראשיות

עידו קליין (יון תומרקין): בעונה הראשונה תלמיד בית ספר בן 12, חברו לכיתה של יובל ומתגייס לעזרתו בהשפעת תומר. ילד שקט וביישן, אך פועל בנחישות ואומץ בשעת הצורך. עידו הוא בנם של אבי, צייר מתוסכל (הרן שגיא), ודפנה, משווקת סדנאות רוחניות (גיליה שטרן), ואח קטן לנועם. הוא מאוהב באלה, חברתו לכיתה.
תומר (דרור זיו): חברו לכיתה של יובל. גונב יחד עם גיל את "הגוי", שלד שנתרם לבית הספר על ידי מכון ויצמן למדע. תומר נוהג להקניט את בנות בית הספר ולהעיר הערות מיניות. מגונן על יובל כשילדי הכיתה מתנכלים לו. מגייס את עידו על מנת לתמוך ביובל ולעזור לו לזכות את אביו. אחיו הקטן של בוננזה ואחיין של ירושלים.
יובל לוין (רז פלטו): הבן של יעל ומיכאל, אחיה הגדול של מאיה ובן הדוד של שלי.
גיל (אלכס לין) (עונה ראשונה): החבר הכי טוב של תומר.
אלה (אנה סגן כהן) (עונה ראשונה): ילדה שעידו מאוהב בה מצטרפת להיות חלק מהחבורה היא ועידו הופכים לזוג אך מסופר בסוף העונה שנפרדו ויש לה חבר חדש
דנה (דנה בובליל) (עונה ראשונה [אורחת],עונה שנייה): הבת של אלכס. הייתה מאוהבת בעידו והיא שכנעה אותו לבוא למבחן בד לאיזו סדרה, שלבסוף לא התקבל אליה ולא גלתה לו את זה עד שהיא גלתה שהוא מאוהב בשלי.
אוס (רוני נדלר) (עונה שלישית): הבת של חגית. זמרת בתחילת דרכה, השיר שמספר עליה, היה השיר היחיד שהיא הוציאה בסדרה. הצטרפה לחבורה לאחר שיצרה אי הבנה בין הבנים לבין שלי.
שלי (נטע אטיאס) (עונה שנייה ושלישית): בת דודה של יובל. שבה מתאהבים גם עידו וגם תומר בעונה השנייה, ומסוף העונה השנייה נהייתה בת זוגו של תומר. בעונה השלישית היא נחטפת בתחילת העונה השלישית על ידי חבורת הפושעים שרודפים אחרי הורוביץ לצורך חקירה ומשתחררת.
דמויות משניות > משפחת קליין

אבי קליין (הרן שגיא): אבא של עידו ונועם ובעלה של דפנה. אומן במקצועו שבעונה הראשונה עבד כצייר, בעונה השנייה כעוזר תפאורה באולפן אצל אלכס אבא של דנה ובהמשך פוטר. בעונה השלישית פרש מעבודתו כצייר והקים הרכב בשם "אבי והקמטים", שהוציאו רק שיר אחד. לאחר שנחטף אף הוא על ידי הפושעים בעונה השלישית, הם מרוב חופזה לאחר שהמנהיג נתפס, השאירו אצלם את הדיסק ושחררו אותו. לדברי עידו, אבי בטוח שהשיר שהוציא, הוא להיט ברוסיה.
דפנה קליין (גיליה שטרן): אמא של עידו ונועם ואשתו של אבי.
נועם קליין (אלעד אורן) (עונה ראשונה): הבן של אבי ודפנה ואחיו הגדול של עידו. ישן כל העונה.
דמויות משניות > משפחת לוין

מיכאל לוין (מתי סרי): אבא של יובל ומאיה ובעלה של יעל עד שהם מתגרשים בסוף העונה הראשונה. אחרי הסיפור עם פסל כף היד שהיה חשוד בגניבת הפסל. בעונה השנייה הוא עבד בדוכן בים. בעונה השלישית עבד כמתדלק, והיה הסולן ב" אבי והקמטים", בסוף העונה השלישית יוצא עם חגית אמא של אוס.
יעל לוין (גילי בן אוזיליו) (עונה ראשונה ושנייה): אמא של יובל ומאיה ואשתו של מיכאל.
מאיה לוין (אביה עדני) (עונה ראשונה ושנייה): הבת של מיכאל ויעל ואחותו הקטנה של יובל.
דמויות משניות > בית הספר

מנהלת בית הספר (חנה דרורי קשי) (עונה ראשונה)
צביה (לירז ברגמן) (עונה ראשונה): מורה בבית הספר.
דמויות משניות > כתבים

עומר (איתן לונדנר) (עונה שנייה): הבוס של צמרת.
צמרת קרני (לימור פראג) (עונה ראשונה ושנייה): כתבת פלילים, בעונה השנייה מנסה לפענח פרטים אודות ד״ר בלוך שנחטף ואודות ההמצאה שלו, עד שהחוטף של הדוקטור הורג אותה.
בן רוזן (עמנואל רוזן) (עונה שנייה): מגיש חדשות.
דמויות משניות > משפחת בוננזה

ירושלים (צביקה בונר) (עונה שנייה): דוד של תומר ובוננזה.
בוננזה (כפיר לוי) (עונה שלישית): אחיו הגדול של תומר, מנהל אולפן ההקלטות, אוס ואמא שלה גרות אצלו באולפן יחד עם תומר, יובל, שלי, ועידו, מקליט ללהקה של אבי דיסק.
דמויות משניות > עורכי דין

עו"ד אדלמן (שמואל אדלמן) (עונה ראשונה): עורך דין של מיכאל.
עו"ד רונן זיו (ירון לוי סבג) (עונה ראשונה): עורך דין של מיכאל.
עו"ד אורן סלע (בועז הלפמן) (עונה שנייה): עורך דין לגירושים של מיכאל ויעל.
דמויות משניות > משטרה

יבגני רספוטין (ולדימיר פרידמן) (עונה שלישית): רב-סמל במשטרה.
רפי זוסמן (צחי גראד): רב פקד במשטרה.
דמויות משניות > פושעים

שלמה צחייק (אברהם סלקטר) (עונה ראשונה): בעל הימורים.
שבתאי (שבתאי קונורטי) (עונה ראשונה): העוזר של צחייק.
מיקי מאוס (אמיר בט) (עונה שנייה): החוטף של אלישע בלוך, הרג את צמרת קרני יובל צילם אותו בשעת המעשה והוא רודף אחריו כדי להשיג את המצלמה, ניסה לחטוף את דנה, בהמשך מתגלה שיש לו סרטן ושהתרופה של אלישע לא יכולה לעזור לו, לבסוף שחרר את אלישע, והמשטרה עצרה אותו והוא גילה להם את כל המעשים שהוא עשה חוץ ממי ששלח אותו לעשות את כל הדברים האלה.
יוליה (לודמילה חן) (עונה שלישית): טוענת במשטרה שהיא אמא של סרגיי, אך בעצם היא מחפש את סרגיי כדי שינגן לה בפסנתר יצירות שיצר ושעוד לא הוציא לאור כדי שהיא תוכל לגנוב את זה ממנו.
כנר (איגור מירקורבנוב) (עונה שלישית): פושע שעובד עם יוליה ,חטף את שלי כדי להשיג ממנה מידע על סרגיי הורוביץ ,רצח את פרופסור ברונו מפני שהוא גילה יותר מידי מידע לשוטר זוסמן ולשיר,טמן פצצה בפסנתר באודיטוריום, עמד לחנוק את שיר המורה לפסנתר של עידו כדי לדעת ממנה איפה סרגיי הורוביץ לבסוף עידו מציל אותה הכנר נכנס לכלא ומספיק להזהיר את יוליה שהם צריכים לברוח.
ז'לוב (טוני וילקין) (עונה שלישית): פושע שעובד עם יוליה,בתחילת העונה מברר את מיקומו של סרגיי הורוביץ מכמה הומלסים ,פורץ לביתו של עידו וחוקר את אמו לגבי סרגיי, פורץ כמה פעמים לאולפן ההקלטות למעקב אחרי סרגיי/ מיכאל/ למצוא את ה"דיסק שממנו הוקלט סרגיי" ובטעות הוא מביא ליוליה את הדיסק של אבי ולהקת הקמטים שהיה במשרד של בוננזה
דמויות משניות > פסנתרנים

סרגיי הורוביץ (פיני טבגר) (עונה שלישית): פסנתרן רוסי, הומלס, אוהב מאוד לנגן על פסנתר ומחפש כל הזמן פסנתר לנגן עליו, יצר יצירות שעוד לא יצאו לאור והמון פושעים רוצים למצוא אותו כדי שינגן להם ושהם יוכלו לגנוב לו את היצירות שלו, בהמשך פוגש את אוס והם מתיידדים. בסוף הסדרה תומר, אוס, ויובל לוקחים אותו לבית ספר להקליט את היצירות שלו אך בסוף הוא גילה את זה ולקח להם את ההקלטה ומאז לא ראו אותו. בסדרה מסופר שהוא נודד בארץ בכל מיני מקומות וגם בחו״ל.
שיר (טינקרבל) (עונה שלישית): המורה לפסנתר של עידו, יש לה חנות של כלי זמר, עידו מתאהב בה, בהמשך הסדרה יוצאת עם זוסמן והם הופכים להיות זוג.
דמויות משניות > הלהקה

יקי (יוסי שמש) (עונה שלישית): מתופף בלהקה של אבי.
כריסטינה (פאולינה בורשטיין) (עונה שלישית): צ'לנית בלהקה של אבי.
דמויות משניות > דמויות נוספות

עופר כץ (ליאור קופרלי) (עונה ראשונה): מאבטח. מת לאחר כמה ימים בבית החולים
אלישע בלוך (גל זייד) (עונה שנייה): מדען שהמציא תורפה נגד עישון בשם ״זיפו 8״, נחטף על ידי מיקי מאוס לבסוף האנשים שלו אומרים לו להרוג אותו ובמקום זה הוא משחרר אותו ואומר לו להיעלם כי אם הוא לא יעלם האנשים ששכרו אותו ימצאו אותו והם יהרגו אותו, הוא שמע לעצתו ונעלם, בסדרה מסופר שיש שמועות שהוא טס לברזיל או לאפריקה.
יוסף צלניקר (אילן גנני) (עונה שנייה): חבר טוב של אלישע בלוך, כשהוא נחטף הוא מנסה לעזור לו, נעלם מהסדרה ללא הסבר.
אלכס (שמעון כהן) (עונה שנייה): אבא של דנה, מעסיק אצלו את אבי אבא של עידו ובהמשך מפטר אותו.
בוריס (גרגורי בקרמן) (עונה שנייה): פועל שיפוצים אצל אבי ודפנה.
דוד ברונו (ניקו ניתאי) (עונה שלישית): פרופסור.
חגית (אורית שר) (עונה שלישית): אמא של אוס, גרה עם אוס באולפן של בוננזה אחיו של תומר, בסוף  הסדרה יוצאת עם מיכאל אבא של יובל.
הערות שוליים

↑  רותה קופפר, החמישייה הסודית מרמת גן, באתר הארץ, 17 בדצמבר 2001
↑  רותה קופפר, ארגנטינה זה כאן, באתר הארץ, 11 בדצמבר 2002
↑  רותה קופפר, החמישייה מהגבעה, באתר הארץ, 6 בדצמבר 2003
| 0 | 1 | 2 |
| --- | --- | --- |
| הקודם: 2002 – אין | פרס האקדמיה הישראלית לטלוויזיה – הדרמה המקורית לטלוויזיה הטובה ביותר 2003, 2004 – הילדים מגבעת נפוליאון | הבא: 2005 – אדומות |
לואיס קנטנר

| --- | --- |

 לידה:  19 ביולי 1905 קרבינה, צ'כיה 
 פטירה:  23 בספטמבר 1987 (בגיל 82) לונדון, הממלכה המאוחדת 
 מוקד פעילות:  הונגריה 
 מקום לימודים:  האקדמיה למוזיקה פרנץ ליסט בבודפשט, האקדמיה למוזיקה פרנץ ליסט בבודפשט 
 סוגה:  מוזיקה קלאסית 
 שפה מועדפת:  אנגלית 
 כלי נגינה:  פסנתר 
 חברת תקליטים:  EMI, Hungaroton, Vox Records 
 בן או בת זוג:  אילונה קאבוש (1932–1945) 
 פרסים והוקרה:  מפקד במסדר האימפריה הבריטית 
 פרופיל ב-IMDb
 
לואיס פיליפ קנטנר (בהונגרית: Kentner Lajos; באנגלית: Louis Philip Kentner;‏ 19 ביולי 1905 – 23 בספטמבר 1987) היה פסנתרן יהודי-הונגרי, ובהמשך בריטי, שהצטיין בביצוע יצירותיהם של פרדריק שופן ופרנץ ליסט, כמו גם ברפרטואר ההונגרי.
ביוגרפיה > ילדות ולימודים

קנטנר נולד כלאיוש קנטנר במשפחה יהודית כבנם של דיולה קנטנר ושל גיזלה בוקסבאום בקרווינה בשלזיה האוסטרית, כיום ברפובליקה הצ'כית, להורים יהודים-הונגרים. הוא רכש את השכלתו המוזיקלית באקדמיה למוזיקה ע"ש פרנץ ליסט בבודפשט, בין השנים 1911 לבין 1922, כתלמידם של ארנולד סקיי (פסנתר), הנס פון קסלר וזולטאן קודאי (הלחנה), ולאו ויינר (מוזיקה קאמרית).